Diari Oficial de la Generalitat Valenciana


Sumari del DOGV 9465, del 08-11-2022 (2022/10619)

RESOLUCIÓ de 28 d'octubre de 2022 del president del Consorci Hospital General Universitari de València (CHGUV), per la qual es modifica l'oferta d'ocupació pública 2022 i s'esmena un error en el nombre de places de tècnic o tècnica especialistes de laboratori oferides mitjançant el sistema de promoció interna en les ofertes d'ocupació pública 2018, 2019, 2020 i 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10790


Data del document
:   28-10-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 d'octubre de 2022 del president del Consorci Hospital General Universitari de València (CHGUV), per la qual es modifica l'oferta d'ocupació pública 2022 i s'esmena un error en el nombre de places de tècnic o tècnica especialistes de laboratori oferides mitjançant el sistema de promoció interna en les ofertes d'ocupació pública 2018, 2019, 2020 i 2021. [2022/10518]  
Per la Resolució de 25 de maig de 2022, del President del CHGUV, s'aprova l'oferta d'ocupació pública de l'any 2022 i s'adapten les ofertes d'ocupació pública del CHGUV aprovades i pendents de convocatòria, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
Mitjançant la Resolució de la Presidència del CHGUV de data 7 de juliol de 2022, s'estima parcialment el recurs potestatiu de reposició interposat en data 3 de juny de 2022, en el sentit d'addicionar una plaça més al torn de diversitat funcional en l'oferta d'ocupació pública de l'any 2022 (annex I); en sessió de la Comissió de Personal celebrada el 20 de setembre de 2022 s'acorda l'increment en el torn de diversitat funcional d'una plaça de facultatiu especialista en Anestesiologia i Reanimació, en detriment d'una de les places convocades a torn lliure.  
  
Advertit, així mateix, un error de transcripció en l'annex II de la Resolució de 25 de maig de 2022, relatiu a les convocatòries de promoció interna, quant al nombre de places a convocar en la categoria professional de tècnic/a especialista de laboratori, en el sentit que on figura 10 ha de figurar 11, pertoca la correcció en virtut de l'article 109.2 de la Llei 39/2015 d'1 d'octubre, de procediment administratiu comú de les administracions públiques.  
Per motiu de seguretat jurídica i amb la finalitat de reflectir els canvis indicats en la present resolució, es procedeixen a publicar novament els annexos I i II publicats en el DOGV núm. 9351, de data 31 de maig de 2022.  
En virtut d'això, i d'acord amb les competències atribuïdes per l'article 15.1 dels Estatuts del CHGUV (DOGV 24.07.2017), per delegació de l'Acord del Consell de Govern de 10.05.2022 (DOGV 03.06.2022), resol:  
  
Primer  
Modificar l'annex I de la Resolució de 25 de maig del president del CHGUV, relatiu a l'oferta d'ocupació pública de 2022, el qual s'insereix a continuació i substitueix íntegrament l'última publicació en el DOGV de 31 de maig de 2022 (annex I), en el sentit d'incrementar en el torn de diversitat funcional una plaça de facultatiu especialista en Anestesiologia i Reanimació, en detriment d'una de les places convocades a torn lliure.  
  
Segon  
Modificar l'annex II de la Resolució de 25 de maig del president del CHGUV, relatiu a les convocatòries de promoció interna el qual s'insereix a continuació i substitueix íntegrament l'última publicació en el DOGV de 31 de maig de 2022 (annex II), en el sentit que el nombre de places de tècnic/a especialista de laboratori és 11.  
  
Contra la present resolució, que posa fi a la via administrativa podrà interposar-se recurs contenciós administratiu davant els jutjats contenciosos administratius de la ciutat de València, en el termini de dos mesos, comptats a partir de l'endemà de la publicació d'acord amb els articles 114 i 115  de la Llei 39/2015, d'1 d'octubre, del procediment administratiu comú de les administracions públiques, i articles 14 i 46 de la Llei 29/1998, reguladora de la jurisdicció contenciosa administrativa.  
  
  
València, 28 d'octubre de 2022.- El president del CHGUV i conseller de Sanitat Universal i Salut Pública: Miguel Mínguez Pérez.